༄༅། ། དུས་གསུམ་རྒྱལ་བ་ཐམས་ཅད་བསྐྱེད་པའི་ཡུམ། ། མཁའ་མཉམ་
འགྲོ་ཀུན་སྲིད་ལས་སྒྲོལ་བའི་མ། ། མཆོག་ཐུན་དངོས་གྲུབ་འདོད་པ་འཇོ་བའི་གཏེར། །
བརྩེ་ལྡན་འཕགས་མའི་འཕྲིན་ལས་དུས་ལ་བབས། ། ས་གཞི་སྐྱོང་བའི་མི་དང་ལྷ་
དང་ཀླུ། ། ཐམས་ཅད་འགུགས་མཛད་ཁྲོ་གཉེར་འཛུམ་དཀར་གཡོ། ། ཧཱུཾ་གི་སྒྲ་དང་
- 291 -

ཐོར་བུ་སྣ་ཚོགས།
འོད་ཟེར་བདུད་རྩིའི་ཆར། ། འབེབས་པས་ཕོངས་པ་ལས་སྒྲོལ་རྗེ་བཙུན་མ། ། ཁྱོད་
ལ་རྩེ་གཅིག་གུས་པས་གསོལ་འདེབས་ན། ། ཐུགས་རྗེའི་འོད་ཀྱིས་སྲིད་དང་ཞི་བ་ཡི། །
ཕུན་ཚོགས་ཕྱྭ་གཡང་དངོས་གྲུབ་ཆར་བཞིན་དུ། ། བབས་པས་གནས་འདིར་བཀྲ་
ཤིས་འཁྱིལ་བར་མཛོད། ། མཐར་བྱེད་གཡུལ་ལས་རྒྱལ་བའི་ཚེ་དཔལ་དང་། ། མཆོག་
གསུམ་ཞིང༌ལ་མི་ལྡོག་དད༌པའི་དཔལ། ། ཤེས་བྱའི་གནས་ལ་ཐོགས་མེད་རྣམ་འབྱེད་
བློའི། ། ཕྱྭ་གཡང་དངོས་གྲུབ་དེང་འདིར་ཆར་བཞིན་ཕོབ། ། སྐྱོན་བྲལ་སྡོམ་པ་གསུམ་
གྱི་ཞིང་ས་ལ། ། ས་ལམ་རྟོགས་པའི་ཡོན་ཏན་ཆེར་རྒྱས་པའི། ། སྐྱེ་དགུའི་སྲིད་ཞིའི་
དབུལ་བ་དྲུངས་འབྱིན་པའི། ། ཕྱྭ་གཡང྾། ། རྣམ་དཀར་འཁོར་ལོ་གསུམ་གྱི་བྱ་བ་
ཡིས། ། རབ་འབྱམས་རྒྱལ་པའི་འཕྲིན་ལས་ཆོས་ཚུལ་ཀུན། ། འགྲོ་བའི་ཕན་བདེའི་
དཔལ་དུ་རྒྱས་བྱེད་པའི། ། ཕྱྭ་གཡང་྾། ། སྔོན་བསགས་ལེགས་བྱས་མི་དམན་གཤོང་
བུ་རུ། ། ཆོས་མཐུན་འབྱོར་བའི་ཆུ་མཚོ་འཁྱིལ་བ་ལས། ། མཆོད་སྦྱིན་དགེ་ཚོགས་
རླབས་ཕྲེང་སྟོང་འགྱེད་པའི། །ཕྱྭ་གཡང྾། ། ལུས་ངག་ཡིད་ཀྱི་གང་བརྩམས་བྱ་བ་
ཀུན། ། ཡིད་ལ་བསམ་པ་ཇི་བཞིན་འབད་མེད་པར། ། ཆོས་བཞིན་ལྷུན་གྱིས་གྲུབ་
པའི་རླུང་རྟའི་དཔལ། ། ཕྱྭ་གཡང྾། ། རིན་ཆེན་དར་ཟབ་འབྲུ་བཅུད་འཛད་མེད་
གཏེར། ། ཡིད་འོང་གནས་མལ་རྒྱན་གོས་ཆོས་མཐུན་གྲོགས། ། རྟ་ཕྱུགས་རི་ཀླུང་
ཡོངས་སུ་གང་བ་ཡི། ། ཕྱྭ་གཡང྾། ། མི་མཐུན་ཉེར་འཚེའི་གཡུལ་ངོ་ལས་རྒྱལ་
ཞིང་། ། སྡེ་བཞིའི་ལེགས་ཚོགས་འཕེལ་རྒྱས་དབང་དུ་སྡུད། ། མི་བསྲུན་སྡེར་བཅས་
ཐོགས་མེད་ཚར་གཅོད་པའི། ། ཕྱྭ་གཡང྾། ། མདོར་ན་སྐྱབས་གཅིག་འཕགས་མའི་
འཕྲིན་ལས་མཐུས། ། ཆོས་དང་སྲིད་ཀྱི་དཔལ་འབྱོར་ལེགས་ཚོགས་ཀུན། ། དབྱར་གྱི་
ཆུ་གཏེར་ཇི་བཞིན་གོང་འཕེལ་བའི། ། ཕྱྭ་གཡང྾། ། འཁོར་འདས་བཅུད་དང་གཟི་
བརྗིད་དཔལ་གཡང་ཀུན། ། འོད་ཟེར་བདུད་རྩི་སྣ་ལྔའི་རྣམ་པ་རུ། ། སྣོད་བཅུད་
བང་མཛོད་ཀུན་ལ་ཉེར་ཐིམ་པས། ། ཕུན་ཚོགས་འདོད་དགུའི་རྒྱ་མཚོ་འཁྱིལ་བར་
གྱུར། ། ཡེ་དྷརྨཱ་དང་ཤིས་པར་བརྗོད་པ་སོགས་བྱའོ། ། ཞེས་ཕོངས་པ་སེལ་བའི་སྒྲོལ་མ་ལ་བརྟེན་
292

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང ༽
པའི་གཡང་འབོད་ཚིགས་བཅད་འདི་ནི། དད་ལྡན་དགེ་སློང་ཆོས་འཕེལ་རྒྱ་མཚོ་ནས་བསྐུལ་ངོར།
༧ རོང་ཆེན་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།